Fabio Febene

Mons. Fabio Febene (* 12. marec 1959, Rím, Taliansko) je taliansky rímskokatolícky kňaz, biskup a arcibiskup ktorý pôsobí ako sekretár Dikastéria pre kauzy svätých od 5. júna 2022.

 Život 
Narodil sa 12. marca 1959 v Ríme.

 Kňaz 
Po absolvovaní menšieho seminára diecézy Montefiascone ukončil teologické štúdiá v pápežskom oblastnom seminári vo Viterbe.

Kňazskú vysviacku prijal 26. mája 1984 v katedrále San Lorenzo vo Viterbe zložením rúk Luigiho Boccadora. Na druhý deň koncelebroval svoju prvú omšu s pápežom Jánom Pavlom II., ktorý bol v meste na návšteve. Následne získal doktorát z kánonického práva na Pápežskej Lateránskej univerzite.

Vykonával službu farára v Santa Maria del Giglio v Montefiascone, v rokoch 1984 až 1998 tiež zastával funkciu biskupského kancelára a učiteľa kánonického práva na teologickom inštitúte vo Viterbe.

Od 1. januára 1998 je v službách Kongregácie pre biskupov a súčasne zastával funkciu náhradníka na sekretariáte kolégia kardinálov. Od roku 1996 je externým sudcom súdu prvého stupňa pre prípady neplatnosti manželstva v regióne Lazio na všeobecnom súde diecézy Rím. Vedúcim úradu Kongregácie pre biskupov sa stal 24. apríla 2010. Dňa 11. januára 2012 ho pápež Benedikt XVI. vymenoval za čestného preláta Jeho Svätosti.

Pápež František ho 8. februára 2014 vymenoval za podsekretára Biskupskej synody nahradil Fortunata Frezzu, ktorý odstúpil v septembri 2013.

 Biskup 
Dňa 8. apríla 2014 ho pápež František povýšil na biskupskú dôstojnosť a udelil mu titulárny stolec Acquapendente. Biskupskú vysviacku prijal 30. mája 2014 v Bazilike sv. Petra vo Vatikáne zložením rúk samotného pápeža, za asistencie spolusvätiteľov kardinálov Giovanniho Battistu Re, emeritného prefekta Kongregácie pre biskupov a Lorenza Baldisseriho, generálneho sekretára Synody biskupov. Za svoje biskupské heslo si zvolil „In communione gaudium“, čo v preklade znamená „Radosť v spoločenstve“. Dňa 28. februára 2017 bol preložený do titulárneho sídla Montefiascone.

Je postulátorom kauzy blahorečenia a kanonizácie kardinála Marcantonia Barbariga a cirkevným asistentom Talianskeho ženského centra - CIF v Ríme.

Pápež František ho 18. januára 2021 vymenoval za sekretára Kongregácie pre biskupov, čím ho povýšil na arcibiskupskú dôstojnosť, vystriedal Marcella Bartolucciho, ktorý 29. decembra 2020 uzavrel svoje druhé päťročné funkčné obdobie.

 Referencie 

 Iné projekty 

 Zdroj 

Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Talianski rímskokatolícki kňazi
Kategória:Absolventi Pápežskej lateránskej univerzity
Kategória:Osobnosti z Ríma